### Likumprojekta „Par nekustamā īpašuma “Jaundūviņi” Limbažu pagastā, Limbažu novadā, daļu atsavināšanu sabiedrības vajadzībām - valsts reģionālā autoceļa P53 Duči-Limbaži pārbūves projekta īstenošanai” īstenošanai” sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | Likumprojekts paredz no nekustamā īpašuma īpašnieka atsavināt nekustamā īpašuma daļas, kuras nepieciešamas transporta infrastruktūras attīstībai - Valsts reģionālā autoceļa P53 Duči-Limbaži posma 18,35.-26,15.km pārbūves projekta īstenošanai Likumprojekts stājas spēkā normatīvajos aktos noteiktajā kārtībā. |

|  |
| --- |
| **I. Tiesību akta projekta izstrādes nepieciešamība**  |
| 1. |  Pamatojums | Atbilstoši Sabiedrības vajadzībām nepieciešamā nekustamā īpašuma atsavināšanas likuma (turpmāk – Likums) 5.pantam nekustamā īpašuma piespiedu atsavināšana sabiedrības vajadzībām pieļaujama izņēmuma gadījumos vienīgi pret taisnīgu atlīdzību un tikai uz atsevišķa likuma pamata, ievērojot likumā paredzētos nosacījumus.Atbilstoši Likuma 13.pantam valsts pārvaldes iestāde sagatavo likumprojektu par attiecīgā nekustamā īpašuma atsavināšanu.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Valsts reģionālā autoceļa P53 Duči-Limbaži posma 18,35.-26,15.km pārbūves projekta īstenošanai nepieciešams atsavināt nekustamā īpašuma “Jaundūviņi” (nekustamā īpašuma kadastra Nr. 6664 005 0156) sastāvā esošās zemes vienības (zemes vienības kadastra apzīmējums 6664 005 0156) daļu 0,3 ha platībā un daļu 0,01 ha platībā (platība var tikt precizēta pēc zemes kadastrālās uzmērīšanas) Limbažu pagastā, Limbažu novadā.Minētā nekustamā īpašuma daļas tiek atsavinātas transporta infrastruktūras attīstībai un atsavināšana ir vienīgais veids šī mērķa sasniegšanai.Minētā pārbūves projekta konceptuālā nepieciešamība ir apliecināta valsts budžeta apakšprogrammā 23.06.00 “Valsts autoceļu uzturēšana un atjaunošana”, paredzot finanšu līdzekļus programmai “2.1.2. Reģionālie autoceļi” finansēšanas plānā 2019.-2020. gadam. Kā arī projekta konceptuālā nepieciešamība apliecināta ar Latvijas Nacionālajā attīstības plānu 2014.-2020.gadam (apstiprināts ar 2012.gada 20.decembra Latvijas Republikas Saeimas lēmumu), nosakot uzdevumu – reģionālo autoceļu sakārtošana, kā arī Transporta attīstības pamatnostādnēm 2014.gadam-2020.gadam, kur noteikta aktivitāte – valsts reģionālo autoceļu segumu atjaunošana (Ministru kabineta 2013. gada 27. decembra rīkojums Nr.683 “Par Transporta attīstības pamatnostādnēm 2014.-2020.gadam”).Nekustamais īpašums “Jaundūviņi” (nekustamā īpašuma kadastra Nr. 6664 005 0156) ir ierakstīts Vidzemes rajona tiesas Zemesgrāmatu nodaļas Limbažu pagasta zemesgrāmatas nodalījumā Nr. 719.Nekustamā īpašuma “Jaundūviņi” (nekustamā īpašuma kadastra Nr. 6664 005 0156) sastāvā esošajai zemes vienībai ar kadastra apzīmējumu 6664 005 0156 ir noteikti šādi apgrūtinājumi (saskaņā ar Nekustamā īpašuma valsts kadastra informācijas sistēmas datiem):* aizsargjoslas teritorija gar elektrisko tīklu gaisvadu līniju no 20 kilovoltiem līdz 110 kilovoltiem ārpus pilsētām un ciemiem, kā arī pilsētu lauku teritorijās – 1,0000 ha platībā;
* ekspluatācijas aizsargjoslas teritorija gar elektrisko tīklu gaisvadu līniju ārpus pilsētām un ciemiem ar nominālo spriegumu līdz 20 kilovoltiem – 0,3000 ha platībā;
* ekspluatācijas aizsargjoslas teritorija gar elektronisko sakaru tīklu gaisvadu līniju – 0,2000 ha platībā;
* ekspluatācijas aizsargjoslas teritorija gar valsts vietējiem un pašvaldību autoceļiem lauku apvidos – 0,4000 ha platībā.

Nekustamā īpašuma īpašnieks nepiekrīt valsts reģionālā autoceļa P53 Duči-Limbaži posma 18,35.-26,15.km pārbūves projekta īstenošanai nepieciešamā īpašuma atsavināšanai. Nekustamā īpašuma īpašnieks nav izteicis viedokli par aprēķināto atlīdzības apmēru. Minētos argumentus nekustamā īpašuma īpašnieks izteica komisijas, kas izveidota saskaņā ar Ministru kabineta 2011.gada 15.marta noteikumiem Nr.204 „Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu”, sēdē. Nekustamā īpašuma īpašnieks nepiekrīt dalīšanai un atsavināšanai. Ņemot vērā nekustamā īpašuma īpašnieka viedokli un nostāju, nekustamā īpašuma lietošanas mērķi (zeme, uz kuras galvenā saimnieciskā darbība ir mežsaimniecība), atsavināšanai netiek virzīta atlikusī nekustamā īpašuma daļa aptuveni 0,7 ha platībā.Pamatojoties uz Likuma 9.pantu un Ministru kabineta 2011. gada 15. marta noteikumu Nr.204 „Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu” 36.1.apakšpunktu, Satiksmes ministrija ar 2019. gada 24. janvāra lēmumu Nr.03-14/229 apstiprināja taisnīgas atlīdzības apmēru par nekustamā īpašuma “Jaundūviņi” (nekustamā īpašuma kadastra Nr. 6664 005 0156) sastāvā esošās zemes vienības (zemes vienības kadastra apzīmējums 6664 005 0156) daļu 0,3 ha platībā un daļu 0,01 ha platībā (platība var tikt precizēta pēc zemes kadastrālās uzmērīšanas) Limbažu pagastā, Limbažu novadā, nosakot to 2 607,00 *euro* (par daļu 0,3 ha platībā 0,81 *euro* par vienu kvadrātmetru un par daļu 0,01 ha platībā 1,77 *euro* par vienu kvadrātmetru).Atsavināmo platību izmaiņu gadījumā atlīdzības apmēra noteikšanai izmantojama noteiktā viena kvadrātmetra cena konkrētajam īpašumam.2019. gada 20. martā Ministru kabinets ir pieņēmis rīkojumu Nr.121 “Par nekustamā īpašuma daļu pirkšanu valsts reģionālā autoceļa P53 Duči – Limbaži pārbūves projekta īstenošanai (turpmāk – rīkojums Nr.121). Nekustamajam īpašumam “Jaundūviņi” (nekustamā īpašuma kadastra Nr. 66640050156) saskaņā ar Likuma 10.panta pirmo daļu zemesgrāmatā ir ierakstīta atzīme – aizliegums atsavināt vai apgrūtināt ar lietu tiesībām nekustamo īpašumu. Aizliegums noteikts par labu Latvijas valstij Latvijas Republikas Satiksmes ministrijas personā.Pēc rīkojuma Nr.121 pieņemšanas valsts akciju sabiedrība “Latvijas Valsts ceļi” (turpmāk – LVC) saskaņā ar Likuma 11.pantā noteikto 2019. gada 4.aprīlī nosūtīja nekustamā īpašuma īpašniekam paziņojumu Nr.4.9/4011 ar uzaicinājumu 30 dienu laikā no dienas, kad tas saņemts, paziņot par iespēju noslēgt līgumu par nekustamā īpašuma labprātīgu atsavināšanu. Paziņojumam tika pievienota rīkojuma Nr.121 izdruka un pirkuma līguma projekts. Pēc minētā paziņojuma nosūtīšanas Likumā noteiktajā termiņā no nekustamā īpašuma īpašnieka nav saņemta atbilde uz nosūtīto paziņojumu.Nekustamā īpašuma īpašniekam LVC 2019. gada 8. maijā nosūtīja paziņojumu Nr.4.9/5520 ar atkārtotu uzaicinājumu paziņot par iespēju noslēgt līgumu par nekustamā īpašuma labprātīgu atsavināšanu, nosakot termiņu - 2019.gada 10.jūliju. Arī pēc atkārtota paziņojuma nosūtīšanas nekustamā īpašuma īpašnieks nav sniedzis atbildi.Nekustamā īpašuma īpašniekam LVC 2019.gada 26.jūlijā nosūtīja paziņojumu Nr.4.9/9205 ar atkārtotu uzaicinājumu paziņot par iespēju noslēgt līgumu par nekustamā īpašuma labprātīgu atsavināšanu, nosakot termiņu – 2019.gada 1.septembris.LVC ar nekustamā īpašuma īpašnieku ir runājusi arī klātienē, kurā īpašnieks ir informējis, ka nepiekrīt nekustamā īpašuma atsavināšanai. Ņemot vērā, ka Likumā noteiktajā termiņā nekustamā īpašuma īpašnieks nav sniedzis atbildi uz nosūtītajiem paziņojumiem, kā arī līgums par nekustamā īpašuma labprātīgu atsavināšanu nav noslēgts, ir izpildīti Likuma 13.pantā noteiktie priekšnoteikumi likumprojekta par nekustamā īpašuma piespiedu atsavināšanu sabiedrības vajadzībām virzīšanai izskatīšanai Saeimā.Labums, ko sabiedrība iegūs, nosakot nekustamā īpašuma „Jaundūviņi” (nekustamā īpašuma kadastra Nr.6664 005 0156) īpašniekam pamattiesību ierobežojumu, ir lielāks par indivīda interesēm nodarīto kaitējumu, jo šajā gadījumā minētais nekustamais īpašums  nepieciešams īpašu sabiedrības interešu un publisku mērķu sasniegšanai – transporta infrastruktūras būvniecībai, kas nodrošinās satiksmes kustības drošību un efektīvu kopējo transporta plūsmu pa valsts reģionālo autoceļu P53 Duči – Limbaži.Valsts reģionālā autoceļa P53 Duči-Limbaži posma 18,35.-26,15.km pārbūves projekts tiek īstenots ar mērķi pārbūvēt pēdējo autoceļa P53 Duči – Limbaži km 18,35-26,15 grants ceļa posmu, kas vienlaicīgi ir pēdējais nepārbūvētais posms maršrutā Limbaži – valsts galvenais autoceļš A1 Rīga (Baltezers) – Igaunijas robeža (Ainaži) ar arvien vairāk pieaugošu satiksmes intensitāti. Ņemot vērā VAS “Ceļu satiksmes drošības direkcijas” audita atzinumu, ceļu satiksmes negadījumu datus un šajos dokumentos atspoguļoto kopsakarību analīzi, projektētājs secinājis, ka esošā autoceļa plāna parametri ir nepieņemami un braukšanas apstākļi neatbilst pieaugošās satiksmes intensitātes un satiksmes drošības prasībām, kas piemērojamas projektējamā autoceļa kategorijai, kā rezultātā veikti esošo bīstamo ceļa līkumu iztaisnojumi, pieņemts satiksmes drošībai atbilstošs normālprofils, kas īpaši svarīgs periodos, kad ir slikti laika apstākļi (sniegs, apledojums, migla, u.c.). Ceļš ir ļoti sliktā stāvoklī, bez grāvjiem, ar sabrukušu ceļa segu, kas rudeņos un pavasaros zaudē savu nestspēju un ceļš pārsvarā atrodas zem esošā reljefa, kas rada labvēlīgus apstākļus ceļa stāvokļa pasliktināšanai, autovadītāju komforta samazināšanai un ceļu lietotāju izdevumu palielināšanai.Iespēja izmainīt ceļa konstrukcijas izvietojumu tā, lai tas neskartu nekustamo īpašumu “Jaundūviņi” (nekustamā īpašuma kadastra Nr. 6664 005 0156), tika vērtēta un tika konstatēts, ka autoceļa trases projektēšana citā vietā prasītu tehniski sarežģītākus un apjomīgākus risinājumus un ievērojami sadārdzinātu projekta izmaksas.Ņemot vērā iepriekš minēto, kā arī Valsts reģionālā autoceļa P53 Duči-Limbaži posma 18,35.-26,15.km pārbūves projekta īstenošanas nozīmīgumu, nepieciešams iegūt valsts īpašumā nekustamā īpašuma “Jaundūviņi” (nekustamā īpašuma kadastra Nr. 6664 005 0156) sastāvā esošās zemes vienības (zemes vienības kadastra apzīmējums 6664 005 0156) daļu 0,3 ha platībā un daļu 0,01 ha platībā (platība var tikt precizēta pēc zemes kadastrālās uzmērīšanas) Limbažu pagastā, Limbažu novadā, kas izdarāms, pieņemot atsevišķu likumu par nekustamā īpašuma piespiedu atsavināšanu sabiedrības vajadzībām.Nekustamā īpašuma “Jaundūviņi” (nekustamā īpašuma kadastra Nr. 6664 005 0156) sastāvā esošās zemes vienības (zemes vienības kadastra apzīmējums 6664 005 0156) daļa 0,3 ha platībā un daļa 0,01 ha platībā (platība var tikt precizēta pēc zemes kadastrālās uzmērīšanas) Limbažu pagastā, Limbažu novadā pēc likuma spēkā stāšanās normatīvajos aktos noteiktajā kārtībā tiks ierakstīta zemesgrāmatā uz valsts vārda Satiksmes ministrijas personā.Saskaņā ar Likuma 15.pantu īpašuma tiesības uz nekustamo īpašumu, kas atsavināts, pamatojoties uz likumu, pāriet valstij un šīs tiesības varēs nostiprināt zemesgrāmatā pēc tam, kad būs stājies spēkā likums par nekustamā īpašuma atsavināšanu un Satiksmes ministrija samaksājusi atlīdzību – ieskaitījusi to īpašnieka norādītajā bankas kontā vai deponējusi zvērināta tiesu izpildītāja depozīta kontā, vai noguldījusi atlīdzību bankas kontā Likuma 33.pantā noteiktajā kārtībā.Saskaņā ar Likuma 27.panta pirmajā un otrajā daļā noteikto īpašniekam ir tiesības apstrīdēt Satiksmes ministrijas noteikto atlīdzības apmēru.Normatīvajos aktos noteiktajā kārtībā īpašniekam ir tiesības iesniegt konstitucionālo sūdzību par likumprojektu, ar kuru atsavina nekustamo īpašumu. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija un valsts akciju sabiedrība „Latvijas Valsts ceļi”. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2019. gads | Turpmākie trīs gadi (*euro*) |
| 2020 | 2021 | 2022 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021 gadam | izmaiņas, salīdzinot ar vidēja termiņa budžeta ietvaru 2021 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 2 607 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 2 607 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 2 607 | 0 | 0 | 0 | 0 | 0 | 0 |
| 2.1. valsts pamatbudžets | 2 607 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 | 0 | 0 |
| 5. Precizēta finansiālā ietekme | X | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | 0 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar |
| 8. Cita informācija | Projektam nav ietekmes uz valsts budžetu, jo papildu līdzekļi no valsts budžeta nav nepieciešami. Izdevumi, kas saistīti ar nepieciešamo nekustamā īpašuma daļu atsavināšanu, tiks segti no valsts budžetā 2019. gadam Satiksmes ministrijas budžeta programmas 23.00.00 "Valsts autoceļu fonds" apakšprogrammā 23.06.00 "Valsts autoceļu uzturēšana un atjaunošana" paredzētajiem līdzekļiem. Izdevumi, kas saistīti nepieciešamo nekustamā īpašuma daļu tiesību nostiprināšanu zemesgrāmatā, tiks segti no valsts budžetā 2019. gadam Satiksmes ministrijas budžeta programmas 23.00.00 "Valsts autoceļu fonds" apakšprogrammā 23.07.00 "Valsts autoceļu pārvaldīšana" paredzētajiem līdzekļiem. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Satiksmes ministrija un valsts akciju sabiedrība „Latvijas Valsts ceļi”. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar |
| 3. | Cita informācija | Nav |

Satiksmes ministrs T.Linkaits

Vīza: valsts sekretāra p.i. Dž.Innusa